stanford-oval/wikipedia huggingface dataset:
Iceye

| Iceye Oy |
| --- | --- |

Yritysmuoto:  osakeyhtiö
Perustettu:  2014
Perustaja:  Rafal Modrzewski, Pekka Laurila
Toimitusjohtaja:  Rafal Modrzewski
Avainhenkilöt:  Pekka Laurila (CFO)
Kotipaikka:  Maarintie 6, 02150 Espoo
Liikevaihto:   45,1 milj. € (2022)
Liikevoitto:   -46,4 milj. € (2022)
Henkilöstö:   269 (2022)
Kotisivu:  iceye.fi
Infobox OKVirheellinen NIMI-arvo: 
Iceye Oy on vuonna 2014 perustettu suomalainen avaruustekniikka-alan yritys, joka kehittää SAR-tutkilla varustettuja mikrosatelliitteja hyödyntävää palvelua, jolla voidaan tarjota liki reaaliaikaista tutkakuvaa ajankohdasta ja sääolosuhteista riippumatta.
Historia

Iceye sai alkunsa vuonna 2012, jolloin Aalto-1 -opiskelijasatelliittia kehittäneeseen ryhmään osallistunut Pekka Laurila osallistui toisen Aalto-yliopiston opiskelijan, Rafal Modrzewskin, kanssa teknologiayrittämistä kehittäneeseen Aalto Ventures Program -ohjelmaan. Kaksikko lähti pohtimaan yhdessä muutamien potentiaalisten asiakkaiden kanssa liikeideoitaan, ja saaden myös pienen apurahan Aalto-yliopiston Aalto Center for Entrepreneurship -yrittäjyyskeskukselta. Apurahan turvin kehiteltiin erilaisia pienellä budjetilla toteutettavissa olevia avaruustoiminnan erikoispalveluita.
Kaksikko lähti toteuttamaan kehittelemänsä tekniikan prototyyppiä Tekesin TUTL-ohjelmasta syksyllä 2012 saadulla rahoituksella. Laurilan ja Modrzewskin satelliittitiimiin haettiin samoihin aikoihin lisää työvoimaa, alkuun Aalto-1 -projektissa työskennelleistä ja myöhemmin laajemmalla, ulkomaillekin suuntautuneella työntekijähaulla.
Tekninen prototyyppi valmistui vuoden 2015 alulla, jolloin myös edellisen vuoden syksyllä rekisteröity Iceye Oy aloitti toimintansa. Saman vuoden syyskuussa yhtiö sai 2,5 miljoonan euron rahoituksen Euroopan komission Horisontti 2020 -puiteohjelman avaruusteknologiaohjelmasta, ja muutamaa kuukautta myöhemmin 2,6 miljoonaa euroa vuoden 2015 Slush-tapahtumassa julkistetulla pääomasijoituskierroksella. Kierroksella yhtiöön sijoittivat muun muassa yhdysvaltalaiset True Ventures ja Founder.org, sekä suomalainen Lifeline Ventures. Iceye sai lisäksi 1,7 miljoonan euron tuotekehityslainan Tekesin Arktiset Meret –ohjelmasta. Syksyllä 2020 yhtiö viesti keränneensä C-rahoituskierroksellaan 74 miljoonan euroa sijoitusrahaa uusiin satelliitteihin, ohjelmistokehitystyöhön ja operatiiviseen toimintavaiheeseen siirtymiseksi. Yhtiö työllisti 15 henkilöä marraskuussa 2015, ja kahta vuotta myöhemmin 31 henkilöä. Vuoden 2019 lopussa yrityksen palveluksessa oli jo noin 100 henkeä. Syksyllä 2020 henkilökuntaan kuului jo 194 ihmistä. Maaliskuun 2021 lopussa yhtiön palveluksessa viestittiin olevan jo 280 ihmistä.
Tammikuussa 2019 Iceye ilmoitti yhdessä sanfranciscolaisen satelliittialan startup-yritys Spiren kansa käynnistävänsä hankkeen, jolla ne pyrkivät auttamaan valtiollisia ja NGO-sektorin asiakkaitaan jäljittämään mahdollisia ulkomerellä tapahtuvia rikoksia kuten laitonta kalastusta tai merirosvousta.
Syksyllä 2020 yhtiö kertoi tehneensä yhteistyötä myrsky- ja tulvavahinkojen reaaliaikaisessa kartoittamisessa maailman suurimpien vakuutusyhtiöiden kanssa. Marraskuussa 2020 yhtiö ilmoitti avaavansa tuhansia kaukokartoituskuvatiedostoja käyttäjilleen epäkaupalliseen käyttöön tarkoitetulla avoimella lisenssillä (CC BY-NC 4.0).
Joulukuussa 2020 yhtiö myi satelliitin Brasilian ilmavoimille.
Satelliittikonstellaatio

Iceye viesti tammikuussa 2021 tapahtuneen laukaisun jälkeen, kun kolmen uuden mikrosatelliitin laitteistojen testaus oli vielä käynnissä, että sillä on nyt takanaan kymmenen Iceye-missiota.selvennä Yhtiön mukaan sillä jo maailman laajin SAR-tutkasatelliittien konstellaatio. Lisäksi Iceye rakentaa ainakin kahdeksan uutta satelliittia ammuttavaksi avaruuteen vuoden 2021 aikana. Maaliskuussa 2021 yhtiö viestitti laukaisevansa vielä kymmenen uutta satelliittia vuoden 2021 aikana.
Uusien satelliittien myötä yhtiön mikrosatelliitit ylittävät Maapallon pinnan kohteet aiempaa useammin. Näin Iceye voi tarjota tutkadataa ja siitä jalostettuja tietoja kuuden satelliitin konstellaation tarjoamaa noin kuuden tunnin mittausväliä useammin. Satelliittilaivastoa on tarkoitus laajentaa ainakin 18 satelliittiin, joka tuo asiakkaille mahdollisuuden saada mittaustietoa muutaman tunnin viiveellä tai välein halutuista kohteista. Kukin kohde voidaan mitata kahdeksan kertaa vuorokaudessa.  Myöhemmin laivastoon saattaa kuulua jopa 30–50 satelliittia. 30 satelliitilla halutusta sijainnista voitaisiin kerätä tietoa 15 kertaa vuorokaudessa. Keväällä 2021 yhtiö kertoikin aikovansa kasvattaa satelliittikonstellaatiotaan suuremmaksi kuin 18 satelliittia.
Iceye pyrkii tarjoamaan paremmin ajantasaista mittaustietoa kilpailijoihinsa nähden, minkä takia yhtiö on tehnyt valintoja mittauslaitteistonsa suhteen. Yhtiö ei esimerkiksi tähtää korkeimman mahdollisen resoluution datan tuottamiseen.
Iceye suunnittelee keräävänsä satelliittikonstellaatiollaan muun muassa jäädataa arktisilta merialueilta. Yhtiö on myös esittänyt tutkadatalla olevan käyttökohteita maa- ja metsätaloudessa.
Aiheesta muualla

Iceyen verkkosivut (englanniksi)
Huntington (New York)

Huntington on kunta (town) New Yorkin osavaltiossa, Yhdysvalloissa. Sen väkiluku oli 204 127 vuonna 2020. Kunta sijaitsee Suffolkin piirikunnassa, New Yorkin metropolialueella.
Huntington on yksi ainoista kunnista Yhdysvalloissa joka rajoittaa polttoaineen itse tankkaamista kuntatasolla. Toinen kunnista on Massachusettsin Weymouth. New Jerseyn osavaltiossa polttoaineen itse tankkaaminen on kielletty osavaltiotasolla ja Oregonissa se on sallittu ainoastaan piirikunnissa, joissa on vähemmän kuin 40 000 asukasta.
Maantiede

Huntington sijaitsee New Yorkin osavaltion Long Islandilla, Suffolkin piirikunnassa. Huntingtonin kuntaan kuuluu 4 kylää ja 15 paikallishallinnotonta aluetta. Huntingtonista on linnuntietä noin 50 kilometrin matka New Yorkiin.
Väestö

Vuonna 2020 Huntingtonin 204 127 asukkaasta valkoisia oli 82,5 %, aasialaisia 5,5 %, mustia 4,0 % ja alkuperäisasukkaita 0,4 %. 19,7 % asukkaista puhui kotonaan jotain muuta kieltä kuin englantia ja 13,5 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Huntington (New York) Wikimedia Commonsissa
Norifumi Yamamoto

| Norifumi Yamamoto> 山本徳郁.Henkilötiedot |
| --- | --- |
Syntynyt: 15. maaliskuuta 1977 Kawasaki, Japani
Kuollut: 18. syyskuuta 2018 (41 vuotta) Tokio, Japani
Kansalaisuus:   Japani
Vapaaottelija
Lempinimi:  Kid
Aktiivisena:  2001–2015
Pituus:  163 cm
Paino:  61 kg
Kätisyys:  oikea
Taistelutyyli:  paini, shooto, potkunyrkkeily
Tilastot
Ottelut:  26
Voitot:  18
– tyrmäyksellä:  13
– luovutuksella:  2
– päätöksellä:  3
Tappiot:  6
– tyrmäyksellä:  1
– luovutuksella:  1
– päätöksellä:  4
Norifumi ”Kid” Yamamoto (jap. 山本徳郁, 15. maaliskuuta 1977 Kawasaki, Kanagawa – 18. syyskuuta 2018) oli japanilainen vapaaottelija ja potkunyrkkeilijä. Hän otteli uransa alussa shootossa vuosina 2001–2003, kunnes siirtyi Hero’s-organisaatioon. Siellä hän voitti K-1 Hero’s kevytsarjan mestaruuden vuonna 2005 teknisellä tyrmäyksellä Genki Sudoa vastaan. Sittemmin Yamamoto otteli DREAMissa ja UFC:ssä. Hänellä on historian nopein tyrmäys isomman organisaation turnauksessa. Yamamoto tyrmäsi hyppypolvipotkulla Kazuyuki Miyatan neljässä sekunnissa Hero’s 5 -turnauksessa.
Yamamoto otteli viimeisen kerran vuonna 2015. Hän kuoli syöpään 41-vuotiaana syyskuussa 2018.
Norihito Kobayashi

| Mitalit> Maa:   Japani.Yhdistetty.MM-kilpailut  | Mitalit> Maa:   Japani.Yhdistetty.MM-kilpailut  | Mitalit> Maa:   Japani.Yhdistetty.MM-kilpailut  | Maa:   Japani> Yhdistetty. |
| --- | --- | --- | --- |
|  Kultaa | Liberec 2009 | joukkuekilpailu |  |
Norihito Kobayashi (s. 4. toukokuuta 1982) on entinen japanilainen yhdistetyn hiihtäjä.
Kobayashi voitti yhdistetyn joukkuekilpailussa kultaa Liberecin MM-kilpailuissa 2009. Samoissa kisoissa hän sijoittui normaalimäen Gundersen-kilpailussa viidenneksi, mikä on hänen vuonna 2001 alkaneen arvokisauransa paras henkilökohtainen saavutus. Liberecin suurmäen Gundersen-kilpailussa hän sijoittui 16:nneksi ja yhteislähtökilpailussa 17:nneksi.
Salt Lake Cityn 2002 olympialaisissa Kobayashi sijoittui sprintissä 17:nneksi. Torinon 2006 olympialaisissa hän oli normaalikilpailussa 16:s, sprintissä 18:s ja joukkuekilpailussa viides. Vancouverissa 2010 hän sijoittui normaalimäen Gundersen-kilpailussa seitsemänneksi. Nuorten MM-kilpailuissa 2001 hän voitti normaalikilpailussa kultaa ja sprintissä pronssia.
Maailmancupissa Kobayashi sijoittui ensimmäisen kerran kymmenen parhaan joukkoon Harrachovissa 21. tammikuuta 2006 ollessaan sprinttikilpailussa neljäs. Hän sijoittui neljänneksi myös Seefeldin sprintissä 26. tammikuuta 2008. Nämä ovat hänen parhaat maailmancupsijoituksensa.
Noriko Ogawa

Noriko Ogawa (jap. 小川典子; s. 28. tammikuuta 1962 Kawasaki) on japanilainen pianisti. Hän on erikoistunut ranskalaiseen ja venäläiseen musiikkiin sekä aikansa musiikkiin.
Ogawa opiskeli Tokion musiikkikorkeakoulussa vuosina 1977–1980 ja sitten New Yorkin Juilliard Schoolissa vuosina 1981–1985. Hän sai Yhdysvalloissa opetusta Benjamin Kaplanilta. Ogawa esiintyi aluksi enimmäkseen Japanissa, mutta saatuaan kolmannen palkinnon Leedsin kansainvälisessä pianokilpailussa vuonna 1987 hän alkoi jakaa aikansa Japanin ja Euroopan välillä. Ogawa on esiintynyt sooloresitalistina, kamarimuusikkona sekä keskeisten eurooppalaisten, japanilaisten ja yhdysvaltalaisten orkesterien solistina. Ogawa perusti vuonna 2001 pianoduon Kathryn Stottin kanssa. Hänen yhteistyökumppaneihinsa kamarimusiikissa ovat kuuluneet myös Dong-suk Kang, Steven Isserlis, Isabelle van Keulen, Martin Roscoe ja Michael Collins. Ogawa teki Proms-debyyttinsä vuonna 2013.
Vuonna 1999 Ogawalle myönnettiin Japanin opetusministeriön taidepalkinto. Hän on saanut myös Okura-palkinnon työstään Japanin musiikkielämän hyväksi. Ogawa sai Gramophone-lehden Editor's Choice -maininnat Claude Debussyn kokonaispianotuotannon levytyksillään maaliskuussa 2003 ja tammikuussa 2006. Vuonna 2004 hänet nimitettiin yhdeksi uuden Muza Kawasaki -sinfoniasalin neuvonantajista. Ogawa on toiminut professorina Guildhall School of Music and Dramassa ja Tokion musiikkikorkeakoulussa. Lisäksi hän on toiminut vierailevana professorina Royal College of Musicissa ja Hamamatsun kansainvälisen pianoakatemian musiikillisena johtajana. Ogawa on vieraillut muun muassa Leedsin kansainvälisen pianokilpailun, Kansainvälisen ARD-musiikkikilpailun ja Clevelandin kansainvälisen pianokilpailun tuomaristojen jäsenenä. Vuonna 2018 Ogawa oli Hamamatsun kansainvälisen pianokilpailun tuomariston puheenjohtaja. Samana vuonna hänet valittiin World Federation of International Music Competitionsin hallitukseen. Hän on ollut säännöllisesti myös mukana tuomaroimassa BBC Young Musician -kilpailua.
Ogawa solmi vuonna 1997 eksklusiivisen levytyssopimuksen BIS Recordsin kanssa. Hän on levyttänyt muun muassa Claude Debussyn ja Erik Satien kokonaispianotuotannot sekä Aleksandr Tšerepninin pianokonsertot. Ogawan levyttämiin teoksiin kuuluu myös muun muassa Tōru Takemitsun, Sergei Rahmaninovin, Modest Musorgskin, Camille Saint-Saënsin, Frederick Deliuksen, Edvard Griegin, Harald Sæverudin, Vagn Holmboen, Yoshihiro Kannon ja Xiaogang Yen musiikkia. Ogawa on usein tilannut uusia teoksia muiden muassa Yoshihiro Kannolta ja Dai Fujikuralta. Hän on National Autistic Societyn kulttuurilähettiläs. Ogawa perusti autistisille lapsille ja näiden vanhemmille suunnatun Jamie's Concerts -sarjan. Hän on myös kerännyt varoja Ison-Britannian Punaisen ristin Japan Tsunami Fundille Tōhokun maanjäristyksen ja tsunamin (2011) jälkeen.
Infinite (Deep Purplen albumi)

| Infinite Deep Purple |
| --- | --- | --- |

Studioalbumin tiedot
 Äänitetty : 2016
 Julkaistu: 7. huhtikuuta 2017
 Tuottaja(t): Bob Ezrin
 Tyylilaji: heavy metal, hard rock, blues rock
 Kesto: 45.37
 Levy-yhtiö: earMUSIC
Listasijoitukset
  4.  6.  105.
Deep Purplen muut julkaisut
| Now What?! 2013 | Infinite 2017 | Whoosh! 2020 |
Singlet albumilta Infinite
 ”Time for Bedlam” Julkaistu: 3. helmikuuta 2017  ”All I Got is You” Julkaistu: 10. maaliskuuta 2017  ”Johnny’s Band” Julkaistu: 4. elokuuta 2017  ”The Surprising” Julkaistu: 4. lokakuuta 2017
Infinite (tyyliteltynä infinite) on englantilaisen rockyhtye Deep Purplen kahdeskymmenes studioalbumi. Se julkaistiin julkaistiin 7. huhtikuuta 2017 levymerkillä earMUSIC.
Kappale "Time for Bedlam" julkaistiin Youtubessa ja Spotifyssa 14. joulukuuta 2016. Kappale "All I Got Is for You" julkaistiin 10. maaliskuuta 2017.
Kappaleet

Time for Bedlam – 4.35
Hip Boots – 3.23
All I Got Is You – 4.42
One Night in Vegas – 3.23
Get Me Outta Here – 3.58
The Surprising – 5.57
Johnny's Band – 3.51
On Top of the World – 4.01
Birds of Prey – 5.47
Roadhouse Blues – 6.00 (säv. John Densmore, Robby Krieger, Ray Manzarek, Jim Morrison)
Kokoonpano

Ian Gillan – laulu
Steve Morse – kitara
Roger Glover – basso
Ian Paice – rummut
Don Airey – koskettimet
Kokoonpano > vierailevat muusikot

Bob Ezrin – koskettimet, taustalaulu & lyömäsoitin
Tommy Denander – kitara (kappaleessa 8)
Arvostelut

Allmusic:
Desibeli.net:
Inferno:
Kaaoszine:
Soundi:
Aiheesta muualla

Kuvia tai muita tiedostoja aiheesta Infinite (Deep Purplen albumi) Wikimedia Commonsissa
Infinite (Deep Purplen albumi) Discogsissa. (englanniksi)
Albumi Infinite (Deep Purplen albumi) Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Infinite (Deep Purple album)
Käännös suomeksi
Nokia 6150

| Nokia 6150 |
| --- | --- |

Julkaistu:  1998
Käyttöverkot:  GSM 900/1800
Mitat:  129 × 47 × 28
Paino:  141
Värien lukumäärä:  1
Muisti:  150 nimeä puhelinluettelossa, ei muistikorttipaikkaa
Kamera:  ei
Radio:  ei
Musiikkisoitin:  ei
Valmiusaika:  noin 30–170 h
Puheaika:  noin 1 h 40 min – 3h
Liitännät:  infrapuna
Infobox OKNimi-testi OK: 
Nokia 6150 on Nokian vuonna 1998 julkaisema puhelin.
Aiheesta muualla

Käyttöohjeet (Arkistoitu – Internet Archive) (englanniksi)
In Search Of... (Fu Manchun albumi)

| In Search Of> .. Fu Manchu |
| --- | --- | --- |

Studioalbumin tiedot
 Äänitetty : syyskuu 1995, Grandmaster Recorders, Hollywood, Kalifornia
 Julkaistu: 27. helmikuuta 1996
 Tuottaja(t): Fu Manchu & Brian Jenkins
 Tyylilaji: stoner rock
 Kesto: 40.18
 Levy-yhtiö: Mammoth Records
Fu Manchun muut julkaisut
| Daredevil 1995 | In Search Of... 1996 | The Action Is Go 1997 |
In Search Of.. on kalifornialaisen stoner rock -yhtyeen Fu Manchun kolmas studioalbumi, joka julkaistiin vuonna 1996 Mammoth Records -levy-yhtiöllä. Tämä levy oli Fu Manchun viimeinen levy, jolla esiintyvät Ruben Romano ja Eddie Glass. Pian levyn julkaisun jälkeen he jättivät yhtyeen perustaakseen Nebulan.
Kaikista Fu Manchun levyistä, In Search Of.. on paras esimerkki ”hardcore stonerista”. Tuoreemmat albumit ovat vaihtaneet tämän albumin raskaat kitaraäänet kevyempiin, silti säilyttäen raa'an voimakkaan tyylin.
Kappaleet

Regal Begal – 2.25
Missing Link – 3.21
Asphalt Risin – 3.11
Neptune’s Convoy – 5.06
Redline Listen – 2.14
Cyclone Launch – 3.25
Strato-Streak – 4.02
Solid Hex – 2.37
The Falcon Has Landed – 4.21
Seahag – 3.13
The Bargain – 2.36
Supershooter – 3.41
Kokoonpano

Scott Hill – laulu, kitara
Eddie Glass – kitara
Brad Davis – bassokitara
Ruben Romano – rummut
Arvostelut

Allmusic:
Aiheesta muualla

In Search Of discogs.com-sivustolla (englanniksi)
Noriko Baba

| Henkilötiedot |
| --- | --- | --- |
Koko nimi: Noriko Baba
Syntymäaika: 4. toukokuuta 1977 (ikä 47)
Syntymäpaikka: Tokio, Japani
Kansalaisuus:  Japani
Pelipaikka: Puolustaja
Pituus: 164 cm
Seurat
| Vuodet | Seura | O (M) |
| 1994–2006 | Nippon TV Beleza |  |
Maajoukkue
| 2001–2002 | Japani | 5 (0) |
Noriko Baba (jap. 馬場 典子, Baba Noriko; s. 4. toukokuuta 1977 Tokio) on japanilainen entinen jalkapalloilija.
Jalkapallomaajoukkue

Baba debytoi Japanin maajoukkueessa elokuussa 2001. Hän on pelannut viisi maaottelua.
Infinite (Stratovariuksen albumi)

| Infinite Stratovarius |
| --- | --- | --- |

Studioalbumin tiedot
 Äänitetty : Finnvox-studioilla ja Hästfittanissa syyskuu 1999 – joulukuu 1999
 Julkaistu: 23. helmikuuta 2000
 Tuottaja(t): Timo Tolkki
 Tyylilaji: power metal
 Kesto: 49.56
 Levy-yhtiö: Nuclear Blast
Listasijoitukset
  2.   1.[lähde? ]   28.[lähde? ]   34.[lähde? ]   63.[lähde? ]   71.
Stratovariuksen muut julkaisut
| The Chosen Ones 1999 | Infinite 2000 | 14 Diamonds 2000 |
Singlet albumilta Episode
 ”Hunting High and Low” Julkaistu: huhtikuu 2000  ”It's a Mystery” Julkaistu: heinäkuu 2000  ”A Million Light Years Away” Julkaistu: 20. lokakuuta 2000
Infinite on Stratovarius-yhtyeen kahdeksas albumi, joka julkaistiin vuonna 2000. Albumi nousi korkeimmillaan Suomen virallisen albumilistan sijalle 1 ja myi kultaa Suomessa. Kappaleissa "Mother Gaia", "Infinity" ja "Celestial Dream" on mukana myös orkesteri ja kuoro. Infiniteltä julkaistiin kappaleista "Hunting High and Low" ja "A Million Light Years Away" sekä single että musiikkivideo.
Kappaleet

Sävellykset ja sanoitukset: Timo Tolkki, ellei toisin mainita.
Hunting High and Low – 4.08 (san. Kotipelto)
Millennium – 4.09
Mother Gaia – 8.18
Phoenix – 6.13
Glory of the World – 4.53 (säv. & san. Johansson)
A Million Light Years Away – 5.19
Freedom – 5.03
Infinity – 9.22
Celestial Dream – 2.31
Bonuskappaleet:
It's a Mystery – 4.04 (san. Kotipelto)
Why Are We Here – 4.43 (säv. & san. Johansson)
Keep the Flame – 2.47 (säv. & san. Johansson)
What Can I Say – 5.12 (säv. & san. Kotipelto)
Phoenix (demo) – 5.54
Kokoonpano

Timo Kotipelto – laulu
Timo Tolkki – kitara
Jörg Michael – rummut
Jens Johansson – koskettimet
Jari Kainulainen – basso
Kokoonpano > Vierailijat

Kimmo Blom, Marko Vaara, Pasi Rantanen, Anssi Stenberg ja Marco Hietala – taustalaulu
Heikki Hämäläinen, Tuomas Ikonen, Satu Laine, Emma Vähälä, Teppo Alimattila, Yrjö Lasonpalo, Teodor Nicolau, Katariina Jämsä-Pesonen ja Mikko Pesonen – viulut kappaleissa 3, 8 ja 9
Mauri Pietikäinen, Markus Sallinen ja Heikki Vehmanen – alttoviulut kappaleissa 3, 8 ja 9
Kari Lindstedt, Veli-Matti Iljin ja Perttu Kivilaakso – sellot kappaleissa 3, 8 ja 9
Timo Ronkainen ja Tuomo Eerikäinen – käyrätorvet kappaleissa 3, 8 ja 9
Mongo Aaltonen – lyömäsoittimet kappaleissa 3, 8 ja 9
Human Organ (Säde Rissanen, Veera Railio, Lotte Lindblom, Suvi Lehto, Jussi Lehtipuu, Marko Pankakoski, Pasi Eskelinen ja Timo Ojala) – kuoro kappaleissa 3, 8 ja 9
Arvostelut

Allmusic:
Soundi:
Aiheesta muualla

Infinite (Stratovariuksen albumi) Discogsissa. (englanniksi)
Albumi Infinite (Stratovariuksen albumi) Encyclopaedia Metallum -sivustolla (englanniksi)
Nokia 6120 classic

| Nokia 6120 Classic |
| --- | --- |

Julkaistu:  2007
Käyttöverkot:  GSM 850/900/1800/1900, HSDPA 850/2100
Mitat:  105 × 46 × 15
Paino:  89
Näytön kuvatarkkuus:  240 × 320
Värien lukumäärä:  16 000 000
Muisti:  sisäinen 32 Mt, MicroSD-muistikorttipaikka (tuki max 8 Gt korteille)
Kamera:  2 MP (1 600 × 1 200) LED-salamalla
Radio:  kyllä
Musiikkisoitin:  kyllä
Valmiusaika:  noin 250 h (2G), 240 h (3G)
Puheaika:  noin 3 h (2G), 2 h 24 min (3G)
Käyttöjärjestelmä:  Symbian OS v9.2
Tiedonsiirto:  GPRS, EDGE
Liitännät:  Bluetooth 2.0, USB
Infobox OKNimi-testi OK: 
Nokia 6120 Classic on Nokian vuonna 2007 julkaisema matkapuhelin. Siinä on kahden megapikselin pääkamera salamavalolla ja digitaalisella zoomilla sekä videopuhelut mahdollistava etukamera. Puhelimessa on käyttöjärjestelmänä Series 60, joka mahdollistaa useampien sovellusten käytön samanaikaisesti.
Muita ominaisuuksia ovat mm.
ennakoiva tekstinsyöttö
äänimuistiinpanot
värit: musta, helmenvalkoinen
Aiheesta muualla

Nokia 6120 Classic - Tuki
Käyttöohjeet (Arkistoitu – Internet Archive)
Nollendorfplatzin metroasema

Yksi asemalaitureista
Nollendorfplatzin metroasema on Berliinin metron ainoa asema, jolla pysähtyy jopa neljä linjaa. Se on linjan U4 pääteasema. Lisäksi asemalta kulkevat linjat U1, U2 ja U3. Asemalla on hissit. Lasikupoli rakennettiin uudelleen vuonna 2002 vanhan, ennen sotaa valmistetun näköiseksi. Pikabussilinja M19 pysähtyy asemalla.
Asema avattiin vuonna 1902 ja se sijaitsee Nollendorfplatzin aukiolla Schönebergin pohjoisosassa.
Niklas Mannfolk

| Niklas Mannfolk |
| --- | --- |
 Mannfolk vuonna 2013
Henkilötiedot
Syntynyt: 16. heinäkuuta 1984 (ikä 40) Valkeakoski
Kansalaisuus:   suomalainen
Poliitikko
Puolue:  RKP
Koulutus:  KTM (2012)
Tutkinnot:  Turun kauppakorkeakoulu
Aiheesta muualla
Virallinen sivu
Niklas Jan Anders Mannfolk (s. 16. heinäkuuta 1984 Valkeakoskella) on suomalainen poliitikko. Hänet valittiin Suomen ruotsalainen kansanpuolueen (RKP) varapuheenjohtajaksi vuonna 2014.
Mannfolk oli RKP:n nuorisojärjestön Svensk Ungdomin puheenjohtaja. Hän aloitti tehtävässä toukokuussa 2012, voitettuaan liittokokouksen äänestyksessä vastaehdokkaansa Daniela Holmin äänin 45–27 . Vuonna 2013 hänet valittiin toiselle kaudelle. Hänen seuraajanaan aloitti Ida Schauman vuonna 2014. Ennen puheenjohtajuuttaan Mannfolk toimi Turun kauppakorkeakoulun ylioppilaskunnan puheenjohtajana 2008-2009, Turun yliopiston ylioppilaskunnan puheenjohtajana 2009-2011, sekä Liberaalit Opiskelijat LSK:n liittohallituksessa vuonna 2010.
Mannfolk kirjoitti ylioppilaaksi keväällä 2004 Turun Luostarivuoren lukiosta ja suoritti asepalveluksensa Porin Prikaatissa sekä Parolan Panssarikoulussa 2004-2005. Syksystä 2005 Mannfolk opiskeli Turun kauppakorkeakoulussa pääaineenaan kansainvälinen liiketoiminta ja sivuaineinaan logistiikka ja yritysjuridiikka. Hän valmistui kauppatieteiden maisteriksi keväällä 2012. Vuosina 2008–2009 hän toimi Turun kauppakorkeakoulun hallituksen jäsenenä.
Mannfolk toimi 2010–2012 Turun kaupungin lukio- ja ammattiopetuslautakunnan jäsenenä, sekä sen ruotsinkielisen jaoston  puheenjohtajana. Vuoden 2012 kunnallisvaalien jälkeen Mannfolk istuu Turun kaupungin tarkastuslautakunnassa. Eduskuntavaaleissa vuonna 2011 Mannfolk keräsi Varsinais-Suomen vaalipiirissä 812 ääntä, ja kunnallisvaaleissa 2012 100 ääntä. Eduskuntavaalien jälkeen hän työskenteli vuoden puolustusministeri Stefan Wallinin maakunta-avustajana, mutta erosi tehtävästään tullessaan valituksi Svensk Ungdomin puheenjohtajaksi. Vuonna 2008 Mannfolk oli työharjoittelussa Euroopan parlamentissa MEP Henrik Laxin toimistossa.
Mannfolk oli ehdolla europarlamenttivaaleissa 2014, joissa hän keräsi 2485 ääntä. Eduskuntavaaleissa 2015 Mannfolk oli ehdolla Uudenmaan vaalipiiristä ja sai 277 ääntä.
Syyskuussa 2015 Mannfolk aloitti RKP:n lehdistöpäällikkönä. Tätä ennen hän oli työskennellyt analyytikkona Milttonilla..
Aiheesta muualla

Niklas Mannfolkin kotisivut.
Iso Haapajärvi (Kannonkoski)

| Iso Haapajärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°52′45″N, 25°13′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Enonjärven valuma-alue (14.46)
Laskujoki:  Isosalmi Kannonjärveen 
Järvinumero:  14.461.1.006
Mittaustietoja
Pinnankorkeus:  140,7 m  
Pituus:  2,5 km  
Leveys:  800 m  
Rantaviiva:  6,158 km  
Pinta-ala:  1,01587 km²   
Tilavuus:  0,00216604 km³ 
Keskisyvyys:  2,13 m  
Suurin syvyys:  5,3 m  
Saaria:  ei saaria 
 fiIso Haapajärvi 
Iso Haapajärvi  on Keski-Suomessa Kannonkoskella  Kannonjärven lähellä sijaitseva järvi.
Maantietoa

Järvi on 2,5 kilometriä pitkä, 800 metriä leveä, ja sen pinta-ala on 102 hehtaaria eli 1,0 neliökilometriä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 2,17 miljoonaa kuutiometriä eli 0,00217 kuutiokilometriä. Sen keskisyvyys on 2,1 metriä ja suurin syvyys on 5,3 metriä. Sen rantaviivan pituus on 6,2 kilometriä.